
PARLAMENTUL ROMÂNIEI
CAMERA DEPUTAŢILOR
COMISIA PENTRU CONSTITUȚIONALITATE
COMISIA PENTRU 
BUGET, FINANȚE ȘI BĂNCI
Nr. 4c-23/228/2021

                       Nr.4c-2/834/2021

	


                                                                                      Bucureşti, 09.11.2021
BIROULUI PERMANENT
AL

CAMEREI DEPUTAȚILOR
Vă înaintăm, alăturat, RAPORTUL COMUN asupra Legii pentru completarea art.435 din Legea nr.227/2015 privind Codul fiscal, aflată în procedură de reexaminare ca urmare a Deciziei Curții Constituționale nr. 845 din 18 noiembrie 2020, publicată în Monitorul Oficial al României, Partea I, nr.500 din 13 mai 2021, transmisă cu adresa nr. PL.x 303/2020/2021 din 20 septembrie 2021.
	               P R E Ş E D I N T E

           Ringo DĂMUREANU
	P R E Ş E D I N T E


Bogdan - Iulian HUŢUCĂ

                                                                                                 PLx 303/2020/2021 
RAPORT COMUN
asupra Legii pentru completarea art.435 din 
Legea nr.227/2015  privind Codul fiscal
În conformitate cu prevederile art.137 din Regulamentul Camerei Deputaţilor, republicat, Comisia pentru constituționalitate şi Comisia pentru buget, finanțe și bănci au fost sesizate cu Legea pentru completarea art.435 din Legea nr.227/2015 privind Codul fiscal, aflată în procedură de reexaminare ca urmare a Deciziei Curții Constituționale nr. 845 din 18 noiembrie 2020, publicată în Monitorul Oficial al României, Partea I, nr.500 din 13 mai 2021, transmisă cu adresa PLx 303/2020/2021.
Această Lege, adoptată de Parlamentul României, cu respectarea prevederilor art.75 și ale art.76 alin (2) din Constituția României, republicată a fost transmisă spre promulgare Președintelui României la data de 7 septembrie 2020.

Guvernul României și deputați aparținând Grupurilor parlamentare ale Uniunii Salvați România, Partidului Național Liberal, Partidului Mișcarea Populară și Partidului Social Democrat precum și deputați neafiliați au trimis sesizări de neconstituționalitate referitoare la prevederile Legii pentru completarea art.435 din Legea nr.227/2015 privind Codul fiscal.

Curtea Constituțională a pronunțat Decizia nr.845 din 18 noiembrie 2020, publicată în Monitorul Oficial al României, Partea I, nr.500 din 13 mai 2021, prin care admite obiecția de neconstituționalitate formulată și constată că Legea pentru completarea art.435 din Legea nr.227/2015 privind Codul fiscal este neconstituțională în ansamblul său.
Senatul în calitate de primă Cameră sesizată a respins Legea aflată în procedură de reexaminare în şedinţa din 14 septembrie 2021.
Potrivit prevederilor art. 75 din Constituția României, republicată și ale art.92    alin (9) pct.1 din Regulamentul Camerei Deputaților, republicat, Camera Deputaților este Cameră Decizională.
În conformitate cu prevederile art. 62 și 64 din Regulamentul Camerei Deputaților, republicat, membrii celor două comisii au dezbătut Legea supusă reexaminării în ședințe separate.
În conformitate cu prevederile art.62 din Regulamentul Camerei Deputaţilor, republicat, membrii Comisiei pentru buget, finanţe şi bănci au reexaminat Legea în ședința cu prezență fizică și online, din data de 28 septembrie 2021.

La lucrările Comisiei, deputaţii membri ai acesteia și-au înregistrat prezența conform listei de prezenţă.

Precizăm că, în conformitate cu Decizia Curții Constituționale nr. 308/2012 și nr.619/2016, când o lege este declarată neconstituțională în ansamblul său înainte de promulgare, aceasta își încetează procesul legislativ. Cu privire la efectele Deciziei nr.619/2016, „Curtea reține că în jurisprudența sa, a statuat că atunci când, în cadrul controlului a priori de constituționalitate, constată neconstituționalitatea unei legi în ansamblul său, pronunțarea unei astfel de decizii are un efect definitiv cu privire la acel act normativ, consecința fiind încetarea procesului legislativ în privința respectivei reglementări”. 

În consecință, membrii Comisiei pentru buget, finanțe şi bănci au hotărât, cu majoritate de voturi, să transmită Comisiei pentru constituționalitate un raport preliminar de respingere a Legii pentru modificarea  și completarea art.435 din Legea nr.227/2015 privind Codul fiscal, ca urmare a Deciziei Curții Constituționale nr.845 din 18 noiembrie 2020, prin care Legea este declarată neconstituțională în ansamblul său.
Membrii Comisiei pentru constituționalitate au examinat Legea, Decizia Curții Constituționale nr. 845/2020 și documentele anexate, în ședința din data de  9 noiembrie 2021. 
Din numărul total de 13 membri ai Comisiei pentru constituționalitate au participat la şedinţă 8 deputaţi.

În această ședință, membrii Comisiei pentru constituționalitate au hotărât, cu unanimitate de voturi, respingerea Legii pentru completarea art.435 din Legea nr.227/2015 privind Codul fiscal. 
Membrii celor două comisii propun plenului Camerei Deputaților respingerea Legii pentru completarea art.435 din Legea nr.227/2015 privind Codul fiscal. 
În raport cu obiectul și conținutul său, actul normativ face parte din categoria legilor ordinare.
	   P R E Ş E D I N T E
               Ringo DĂMUREANU
	                  P R E Ş E D I N T E

  Bogdan-Iulian HUŢUCĂ


	      S E C R E T A R

Laurenţiu-Nicolae CAZAN

	S E C R E T A R
Iulius Marian FIRCZAK



	Consilieri parlamentari, 

Roxana David


Silvia Olaru


	Şef serviciu, 

Giorgiana Ene


Consilier,

Simina Alexandra Mocanu

